**Летысія**, народжаная **Летысія Ортыс Ракасалана** (ісп.: Letizia Ortiz Rocasolano; нар. 5 верасня 1972, Аўеда, Іспанія) — каралева-кансорт Іспаніі, жонка іспанскага караля Філіпа VI.

Адукацыя і кар’ера
------------------

Летысія — старэйшая дачка Хесуса Хасэ Ортыса Альварэса і Марыі Ракасалана Радрыгес. Хрэсбіны Летысіі адбыліся 29 верасня 1972 года. У Летысіі дзве малодшыя сястры: Тэльма і Эрыка. Іх бацькі развяліся ў 1987 годзе.

Летысія вучылася ў дзяржаўнай школе *La Gesta 1* у Аўеда, а потым сям’я пераехала ў Мадрыд. Калі ёй было ўсяго 10 гадоў, яна пачала удзельнічаць у перадачы «El Columpio» на канале Antena 3. У Мадрыдзе Летысія скончыла сярэднюю школу *Ramiro de Maeztu*. Паступіла ў Мадрыдскі ўніверсітэт, дзе атрымала дыпломы бакалаўра і магістра ў журналістыцы. Яшчэ падчас вучобы ва ўніверсітэце Летысія была інтэрнам у газеце «La Nueva España» (1992—1993), у газеце ABC і ў агенцтве навін EFE. Пасля заканчэння ўніверсітэта працавала ў газеце «Siglo XXI» у Мексіцы. Пасля вяртання ў Іспанію, яна працягнула кар’еру ў іспанскім філіяле эканамічнага тэлевізійнага канала Блумберга, а потым перайшла ў тэлекампанію CNN+.

У 200 годзе Летысія атрымала ўзнагароду Мадрыдскай Асацыяцыі прэсы — *Larra Award*. Гэтая ўзнагарода прысуджаецца маладым журналістам да 30 гадоў за выдатныя прафесійныя дасягненні.

У жніўні 2003 года Летысія стала вядучай праграмы навін *Telediario* на тэлеканале TVE, дзе яна працавала тэлежурналістам з 2000 года.

Першы шлюб
----------

7 хніўня 1999 года Летысія выйшла замуж за Алонса Герэра Перэса, свайго школьнага настаўніка літаратуры. Шлюб скончыўся разводам у 2000 годзе.

Заручыны і вяселле з прынцам Астурыйскім
----------------------------------------

Прынц і прынцэса Астурыйскія на ваенным парадзе 2009 года
1 лістапада 2003 года каралеўскі палац абвясціў аб будучых заручынах прынца Астурыйскага Феліпэ і журналісткі Летысіі Ортыс Ракасалана.

6 лістапада 2003 года у 12:30 дня адбыліся ўрачыстыя заручыны. Феліпэ падарыў нявесце заручальны пярсцёнак з белага золата, а Летысія ўручыла Феліпэ запанкі з белага золата з сапфірамі і кнігу Марыяна Хасэ дэ Лара «Паж караля Энрыке Слабага». Потым Феліпэ і Летысія прынялі ўдзел у прэс-канферэнцыі для 250 журналістаў з больш чым 10 краін света. Пасля заручын Летысія пераехала ў палац Сарсуэла.

|  |
| --- |
| **Іспанскі каралеўскі дом** |
|  |
| **Яго Вялікасць Кароль**Яе Вялікасць Каралева* Я.К.В. Прынцэса Астурыйская
* Я.К.В.Інфанта донья Сафія

Яго Вялікасць Кароль дон Хуан КарласЯе Вялікасць Каралева донья Сафія* Я.К.В. Герцагіня дэ Луга
	+ Яго Правасхадзіцельства дон Феліпэ Фройлан
	+ Яе Правасхадзіцельства донья Вікторыя Федэрыка
* Я.К.В. Герцагіня Пальма-дэ-МаёркскаяЯго Правасхадзіцельства Герцаг Пальма-дэ-Маёркскі
	+ Яго Правасхадзіцельства дон Хуан
	+ Яго Правасхадзіцельства дон Пабла
	+ Яго Правасхадзіцельства дон Мігель
	+ Яе Правасхадзіцельства донья Ірэна

*Пашыраны склад дому*

---

* Я.К.В. Герцагіня Бадахоская
* Я.К.В. Герцагіня Сарыя-і-ЭрнаніЯго Правасхадзіцельства Герцаг Сарыя-і-Эрнані
* Я.К.В. Герцагіня Калабрыйская
 |
| * Г
* Р
* П
 |

Вяселле адбылося 22 мая 2004 года ў кафедральным саборы Санта-Марыя ла Рэаль дэ ла Альмудэна ў Мадрыдзе.

Дзеці
-----

31 кастрычніка 2005 года у клініцы Рубер у Мадрыдзе у прынцэсы і прынца Астурыйскіх нарадзілася дачка — Яе Каралеўская Высокасць інфанта Леанор. Хрэсьбіны Леанор адбыліся 14 студзеня 2006 года. Хроснымі бацькамі былі кароль Іспаніі Хуан Карлас і каралева Іспаніі Сафія.

29 красавіка 2007 у клініцы Рубер у Мадрыдзе у прынцэсы Летысіі і Феліпэ, прынца Астурыйскага нарадзілася другая дачка — Яе каралеўская высокасць інфанта Сафія, названая ў гонар бабулі — каралевы Іспаніі Сафіі. Хрэсьбіны інфанты адбыліся 15 ліпеня 2007 года.

Зноскі
------

1. ↑  *Lundy D. R.* Letizia Ortiz Rocasolano // The Peerage<a href='https://wikidata.org/wiki/Track:Q67129259'></a><a href='https://wikidata.org/wiki/Track:Q21401824'></a>
2. ↑  Letizia // Munzinger Personen Праверана 9 кастрычніка 2017.<a href='https://wikidata.org/wiki/Track:Q107343683'></a>
3. 1 2 3 4  *Lundy D. R.* The Peerage<a href='https://wikidata.org/wiki/Track:Q67129259'></a><a href='https://wikidata.org/wiki/Track:Q21401824'></a>
4. ↑  *(unspecified title)* Праверана 7 жніўня 2020.

Спасылкі
--------

* Лагатып Вікісховішча На Вікісховішчы ёсць медыяфайлы па тэме **Летысія, прынцэса Астурыйская**
* Біяграфія на афіцыйным сайцк каралеўскага дома Іспаніі (ісп.)


| ?Летысія (каралева Іспаніі) — продкі |
| --- |
| 

|  |  |  |  |
| --- | --- | --- | --- |
|  |  | José Luis Ortiz Velasco[d] |  |
|  |  |  |
|  |  |  |  |
|  |  | Jesús José Ortiz Álvarez[d] |  |  |  |
|  |  |  |  |  |
|  |  |  |  |  |  |  |  |
|  |  |  |  |  | Menchu Álvarez del Valle[d] |  |
|  |  |  |  |  |  |
|  |  |  |  |  |  |
|  | Летысія |  |  |  |  |
|  |  |  |  |  |
|  |  |  |  |  |  |
|  |  |  |  | Francisco Rocasolano Camacho[d] |  |
|  |  |  |  |  |
|  |  |  |  |  |  |
|  |  |  | Paloma Rocasolano Rodríguez[d] |  |  |  |
|  |  |  |  |  |  |
|  |  |  |  |  |  |  |  |
|  |  |  |  | Enriqueta Rodríguez[d] |  |
|  |  |  |  |  |
|  |  |  |  |
|  |  |  |
|  |  |  |

 |

|  |  |
| --- | --- |
| ⚙️   Тэматычныя сайты | Internet Movie Database · The Peerage |
| Слоўнікі і энцыклапедыі | Вялікая нарвежская · Вялікая расійская (навукова-адукацыйны партал) |
| Генеалогія і некрапалістыка | Geni.com · Rodovid · genealogics.org |
| 

| Нарматыўны кантроль |
| --- |
| BNC: a1192052x · BNE: XX1639845 · GND: 129530409 · ISNI: 0000 0001 1470 6774 · LCCN: n2004028381 · NKC: jo2016909127 · VIAF: 36304887 |

 |